Ojos del Salado

Ojos del Salado on tulivuori Chilen ja Argentiinan rajalla Andien vuoristossa. Se sijaitsee noin 600 kilometriä pohjoiseen Aconcaguasta, joka on läntisen pallonpuoliskon korkein vuori. Ojos del Saladolla on kaksi huippua ja valtakunnanraja kulkee molempien kautta, mutta koska toiselle kiivetään yleensä Chilestä, toiselle Argentiinasta, niihin viitataan kiipeilymaan mukaan. Chilen puolella oleva huippu on noin metrin verran korkeampi.

Vuori on viimeksi purkautunut 1 000–1 500 vuotta sitten; purkaus tuotti laavavirtoja ja noin tusinan verran pieniä kraattereita. Vuonna 1993 vuoren sanotaan päästäneen tuhkaa, mutta havaintoa ei ole voitu varmistaa.

Mikäli tulivuori on purkautunut kerran 10 000 vuodessa, määritellään se aktiiviseksi. Näin ollen Ojos del Salado on korkein aktiivinen tulivuori maapallolla. Havaijin Mauna Loa on puolestaan tilavuudeltaan suurin aktiivinen tulivuori maapallolla.

Katso myös
Luettelo suurimmista prominensseista
Luettelo maiden korkeimmista kohdista

 Lähteet 

Luokka:Andien vuoret
Luokka:Argentiinan tulivuoret
Luokka:Argentiinan vuoret
Luokka:Chilen vuoret
Luokka:Chilen tulivuoret
Luokka:Kerrostulivuoret
Luokka:Argentiinan ja Chilen raja